آوج

آوج و یاخود آوا قزوین اوستانینین آوج بؤلگه‌سینین مرکزی‌دیر.

 تاریخ 
۱۹۵۵-جی ایلده آوج قصبه‌سی، قزوین بؤلگه‌سینین، آوج بؤلومونون مرکزی اولماق‌لا؛ ۱،۸۰۰ نفر اهالیسی وار ایمیش. بو قصبه‌نین سویو بولاق، قویو و چای‌دان تأمین اولاراق؛ اهالیسی اساساً اکینچیلیک و باغچیلیق ایلا مشغول ایمیش. بورادا ۴ یئمک‌خانا، ۶ قهوه‌خانا و ۱۵ باب موختلیف دوکان‌لار فعالیت گؤستریرمیش. قصبه‌ده ائله‌جه بنزین دولدورما استانسیاسی، پستخانا، تلگراف اوفیسی و ابتدایی مکتب فعالیت گؤسترمک‌ایله؛ تلفن دا واریمیش. او دؤنمده صفویلر چاغیندان قالمیش آوا شاه عباس کاروانسارایی اوچماق تهلوکه‌سی ایله قارشی ایمیش.فرهنگ جغرافیایی ایران، حسنعلی رزم آرا، انتشارات دایره جغرافیایی ستاد ارتش، جلد اول، استان مرکزی، صفحه ۲۶

 طبیعی دوروم 
 جغرافیا 
250px|thumb|آوج بؤلگه‌سینین ان هوندور داغ‌لاریندان آغ‌داغ
آوج شهری قزوین‌دن ۱۱۱ کیلومتر جنوب غرب‌ده یئرلشه‌رک دنیز سویه‌سیندن ۱،۹۶۲ متر یوکسکلیک‌ده یئرلشیر. آوج شهرینده اورتالاما ایللیک یاغینتی میقداری ۳۱۶ میلی‌متر اولماق‌لا شهرین اطرافی داغ‌لار و دره‌لر ایله چئوریلی‌دیر.
جغرافیایی دوروم و قونشو شهرلر  قوزئی: آبگرم شهری شرق: بوئین‌زهرا شهری 50px غرب: قیدار شهری گونئی: رزن شهری 

 خالق 
 اهالی سایی 
۲۰۱۶-جی ایلین معلومات‌لارینا گؤره شهرده ۵،۱۴۲ نفریاشاییر (۱،۶۲۱ عائیله).
 اتنیک و دیل 
بو شهرین اهالیسی تورکدورلر و تورکجه دانیشیرلار.

قایناقلار

بؤلمه:آوج بؤلگه‌سی
بؤلمه:قزوین اوستانی‌نین شهرلری